Ehdotus neuvoston asetus yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 annetun neuvoston asetuksen (EY) N:o 2501/2001 muuttamisesta /* KOM/2003/0043 lopull. - ACC 2003/0017 */





Ehdotus NEUVOSTON ASETUS yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 annetun neuvoston asetuksen (EY) N:o 2501/2001 muuttamisesta (komission esittämä) PERUSTELUT Yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 10. joulukuuta 2001 annetun asetuksen (EY) N:o 2501/2001 [1] 7 artiklan 8 kohdassa todetaan, että kyseisen artiklan 1-4 kohdassa tarkoitettuja tullietuuksia ei sovelleta sellaisten alojen tuotteisiin, joiden osalta ne on poistettu liitteessä I olevan D sarakkeen mukaisesti tai myöhemmin 12 artiklan mukaisesti tehdyn päätöksen mukaisesti. Asetuksen 12 artiklaa sovelletaan myös 10 artiklassa tarkoitettuihin etuuksiin eli etuuksiin, jotka on myönnetty huumausaineiden tuotannon ja kaupan vastaisen toiminnan erityisjärjestelyjen mukaisesti. Tämän selventämiseksi 10 artiklaan olisi lisättävä 7 artiklan 8 kohtaa vastaava säännös. [1] EYVL L 346, 31.12.2001, s. 1. Asetuksen 12 artiklassa annetaan yksityiskohtaiset säännöt etuuksien asteittaisesta vähentämisestä yleisen tullietuusjärjestelmän (GSP-järjestelmän) puitteissa. Asetuksen 12 artiklan 1 kohdan mukaan yleisten järjestelyjen sekä huumausaineiden tuotannon ja kaupan vastaisen toiminnan erityisjärjestelyjen nojalla myönnetyt tullietuudet poistetaan niistä edunsaajamaista peräisin olevien sellaisten alojen tuotteilta, jotka ovat täyttäneet kolmen peräkkäisen vuoden ajan jommankumman kyseisessä kohdassa säädetyistä edellytyksistä. Asetuksen 12 artiklan 2 kohdan mukaan tullietuudet palautetaan jos ala, jolla etuuksia on aiemmin vähennetty asteittain, ei ole täyttänyt kyseisiä edellytyksiä kolmen peräkkäisen vuoden ajan. Kyseiset edellytykset liittyvät aiempiin suorituksiin. Niissä ei oteta huomioon tarkastelujakson jälkeen tapahtuneita äkillisiä muutoksia edunsaajamaiden talous- ja rahoitustilanteessa. Tämän ehdotuksen tarkoituksena on muuttaa neuvoston GSP-asetusta sisällyttämällä siihen erityinen säännös, jonka mukaisesti vakavassa rahoitus- ja talouskriisissä oleva edunsaajamaa vapautetaan etuuksien asteittaisesta vähentämisestä uusilla aloilla. Asetuksessa on useita alakohtaisia säännöksiä. Näitä säännöksiä ei voida soveltaa tuotteisiin, joiden osalta ei ole määritetty, mihin alaan ne kuuluvat. Tästä syystä ehdotetaan, että liitteeseen III lisätään uusi ala kaikkia sellaisia tuotteita varten, jotka eivät kuulu johonkin liitteessä jo mainittuun alaan. 2003/0017 (ACC) Ehdotus NEUVOSTON ASETUS yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 annetun neuvoston asetuksen (EY) N:o 2501/2001 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen [2], [2] EYVL C [...], [...], s. [...]. sekä katsoo seuraavaa: (1) Yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 10 päivänä joulukuuta 2001 annettuun neuvoston asetukseen (EY) N:o 2501/2001 [3] on sen jälkeen, kun se 1 päivänä tammikuuta 2002 tuli voimaan, todettu tarvittavan joitakin muutoksia. [3] EYVL L 346, 31.12.2001, s. 1. (2) Erityisesti asetukseen pitäisi sisällyttää erityinen säännös, jonka mukaisesti vakavassa talous- ja rahoituskriisissä oleva edunsaajamaa vapautetaan etuuksien asteittaisesta vähentämisestä uusilla aloilla. Koska asetuksen (EY) N:o 2501/2001 alakohtaisia säännöksiä ei voi soveltaa tuotteisiin, joiden osalta alaa ei ole määritetty, asetuksen liitettä III olisi muutettava niin, että kullekin eri menettelyjen soveltamisalaan kuuluvalle tuotteelle yksilöidään ala. (3) Koska 12 artiklan 5 kohdan tarkoittamaa ensimmäistä päätöstä ei ole voitu tehdä ennen tammikuun 1 päivää 2003, on perusteltua että päätös etuuksien asteittaisesta vähentämisestä astuu voimaan 1 päivänä kesäkuuta 2003. (4) Tästä syystä asetus (EY) N:o 2501/2001 olisi muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 2501/2001 seuraavasti: (1) Lisätään 10 artiklaan kohta seuraavasti: "3. Edellä 1 ja 2 kohdassa tarkoitettuja tullietuuksia ei sovelleta sellaisten alojen tuotteisiin, joiden osalta kyseiset tullietuudet on poistettu asianomaiselta alkuperämaalta liitteessä I olevan D sarakkeen mukaisesti tai myöhemmin 12 artiklan mukaisesti tehdyn päätöksen mukaisesti.". (2) Ensimmäinen 5 kohdan mukaan tehty päätös astuu voimaan, koskien tullietuuksien poistamista 1 kohdan mukaan, 1 päivänä kesäkuuta 2003 ja 1 päivänä tammikuuta 2003 koskien 2 kohdan mukaisten tullietuuksien palauttamista. Tämän 5 kohdan mukaisesti tehdyt päätökset tulevat voimaan niiden tekovuotta seuraavan toisen vuoden tammikuun 1 päivänä. (3) Lisätään 12 artiklaan kohta seuraavasti: "8. Tämän artiklan 1 ja 2 kohtaa ei sovelleta kohdan 5 mukaan tehtyihin päätöksiin, jos edunsaajamaan sen kansallisessa valuutassa ilmaistu reaalinen bruttokansantuote on laskenut vähintään kymmenen prosenttia niiden viimeksi kuluneiden 12 kuukauden aikana, jota koskevat tiedot ovat käytettävissä.". (4) Muutetaan liitteen I alku seuraavasti: Korvataan D sarakkeessa suluissa oleva viittaus "(7 artiklan 8 kohta)" viittauksella "(7 artiklan 8 kohta ja 10 artiklan 3 kohta). (5) Korvataan liitteessä II olevan 4 kohdan (Tilastolähteet) teksti seuraavasti: "Tuloa asukasta kohti koskevat luvut ovat peräisin Maailmanpankin julkaisusta World Development Report, bruttokansantuotetta koskevat neljännesvuosittaiset luvut Kansainvälisen valuuttarahaston International Financial Statistics -tilastoista, teollisuustuotteiden vientiä koskevat luvut Yhdistyneiden Kansakuntien Comtrade-tilastoista ja yhteisön tuontia koskevat tiedot Comext-tilastoista.". (6) Lisätään liitteeseen III ala tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...]. Neuvoston puolesta Puheenjohtaja LIITE (1 artiklan 5 kohdassa tarkoitettu ala) >TAULUKON PAIKKA> SÄÄDÖKSEEN LIITTYVÄ RAHOITUSSELVITYS Politiikan ala(t): KAUPPA Toiminnan ala(t): EU:n yleinen tullietuusjärjestelmä Toimenpiteen nimi: Ehdotus neuvoston asetukseksi yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 annetun neuvoston asetuksen (EY) n:o 2501/2001 muuttamisesta 1. OIKEUSPERUSTA EY:n perustamissopimuksen 133 artikla 2. KUVAUS 2.1. Toiminnan tavoitteet Asetuksen tarkoituksena on yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 10 päivänä joulukuuta 2001 annetun neuvoston asetuksen (EY) N:o 2501/2001 muuttaminen. 3. RAHOITUSVAIKUTUKSET Yleisen tullietuusjärjestelmän täytäntöönpano ei aiheuta yhteisön talousarvioon otettavia menoja. Se saattaa johtaa tullitulojen menetykseen tai lisäykseen riippuen niiden alojen lukumäärästä ja sen kaupan määrästä, joihin etuuksien asteittaista vähentämistä ja järjestelmän piiriin takaisinottoa voidaan soveltaa. Ehdotuksen tarkoituksena on muuttaa neuvoston GSP-asetusta sisällyttämällä siihen erityinen säännös, jonka mukaisesti rahoitus- ja talouskriisissä oleva edunsaajamaa vapautetaan etuuksien asteittaisesta vähentämisestä uusilla aloilla. Nykytilastojen mukaan tätä säännöstä sovellettaisiin argentiinalaisiin kalastustuotteisiin. Argentiinalaisten kalastustuotteiden Eurooppaan suuntautuvan viennin arvo on vuositasolla 600 miljoonaa euroa. Kyseisten tuotteiden keskimääräinen tulli on kymmenen prosenttia. Tällä hetkellä voimassa oleva etuustulli on 6,5 prosenttia (3,5 prosenttiyksikön etuusmarginaali). Näin ollen etuuksien asteittaisen vähentämisen soveltamatta jättäminen tällä alalla johtaa 21 miljoonan euron (600 000 000 x 3,5 %) vuosittaiseen tulonmenetykseen. Koska toimenpiteen on tarkoitus tulla voimaan 1 päivänä huhtikuuta 2003, lopullinen tulonmenetys voisi olla 36,75 miljoonaa euroa (15,75 miljoonaa vuonna 2003 ja 21 miljoonaa vuonna 2004).